«Գանձասար-Կապանի» կիսապաշտպան Ալեքս Ջունիորը հունվարին կարող է հայտնվել իսպանական «Լեւանտեում»: Նա այս ամառ փորձաշրջան է անցել Իսպանիայի առաջնությունում հանդես եկող թիմում ու լավ տպավորություն թողել: Նրան հրավիրել է «Լեւանտեի» գլխավոր մարզիչ Պակո Լոպեսը: Վերջինս աշխատել է Ալեքսի նախորդ թիմում՝ պորտուգալական «Բոավիստայում», ու ճանաչում է նրան: Հայիթիի հավաքականի ֆուտբոլիստը պայմանագիր չի կարողացել կնքել միայն այն պատճառով, որ եվրոպական անձնագիր չունի: «Հայկական ժամանակ»-ի հետ զրույցում նա պատմեց իր փորձաշրջանի մասին ու ասաց, որ սպասում է հրավերի: